Dubayda Yevropaga tonnalab giyohvandlik moddasi olib kirgan narkobaron qo‘lga olindi

Dubay politsiyasi “Arvoh” laqabi bilan tanilgan fransiyalik narkobaron Mufid Bushibini qo‘lga oldi, deb xabar berdi WAM agentligi. 
“Garchi fransuz detektivlarida Bushibining 20 yil ilgarigi fotosurati bo‘lsa-da, tezkor xodimlarimiz zamonaviy texnologiyalar yordamida uning yashiringan joyini aniqlashga muvaffaq bo‘ldi”, – deya Dubay politsiyasi xodimi Jamol Salom al-Jallafning so‘zlaridan iqtibos keltirmoqda agentlik. 
Bushibi o‘n yildan buyon soxta hujjatlardan foydalanib yashirinib yurgandi. 
Tergovchilarning ma'lumot berishicha, u Yevropaga yiliga qiymati 82,6 mln dollarlik 60 tonna giyohvandlik moddasi olib kirish bilan shug‘ullangan.  
2015 yilda Bordo sudi uni sirtdan 20 yilga ozodlikdan mahrum qilgan.